கேள்வி: தென்னிந்தியப் பொன்முதுகு மரங்கொத்தி பற்றி விளக்கவும்.
பதில்: தென்னிந்தியப் பொன்முதுகு மரங்கொத்தி (அறிவியல் பெயர்: ''Dinopium benghalense puncticolle'') என்பது பொன்முதுகு மரங்கொத்தியின் துணையினம் ஆகும். இது கேரளம் நீங்கலாக தென்னிந்தியா முழுவதும் காணப்படுகிறது.
கேள்வி: தென்னிந்தியப் பொன்முதுகு மரங்கொத்தி - விளக்கம் பற்றி நீங்கள் என்ன அறிந்துள்ளீர்கள்?
பதில்: தென்னிந்தியப் பொன்முதுகு மரங்கொத்தியானது மைனாவை விடப் பெரியதாக சுமார் 29 செ. மீ. நீளம் இருக்கும். இதன் அலகு கொம்பு போன்ற கறுப்பு நிறமாகும். இதன் விழிப்படலம் சிவந்த பழுப்பு நிறமாகவும், கால்கள் சாம்பல் தோய்ந்த இலைப் பச்சை நிறத்தில் இருக்கும். இதன் உச்சியும் கொண்டையும் ஆழ்ந்த சிவப்பாக இருக்கும். உடலின் மேற்பகுதி பொன் நிறமான மஞ்சளாகவும் ஓரங்கள் கறுப்பாகவும் இருக்கும். உடலின் கீழ்ப்பகுதி வெண்மையாகக் கறுப்புக் கோடுகளோடு காட்சியளிக்கும். தொண்டையும் தலையின் பக்கங்களும் கறுப்பாகச் சிறு வெண் புள்ளிகளோடு காட்சியளிக்கும்.
கேள்வி: தென்னிந்தியப் பொன்முதுகு மரங்கொத்தி - பரவலும் வாழிடமும் குறித்து விரிவாக சொல்லுங்கள்.
பதில்: தென்னிந்தியப் பொன்முதுகு மரங்கொத்தி கேரளம் நீங்கலாக தென்னிந்தியா முழுவதும் இலையுதிர்க்காடுகளிலும் தோப்புகள், தோட்டங்கள், சாலை ஓர மரங்கள் ஆகியவற்றைச் சார்ந்து எங்கும் சாதாரணமாக காணப்படுகிறது.